CELEX: 32011D1011(02)
Language: bg
Date: 2011-10-10 00:00:00
Title: Решение на Комисията от 10 октомври 2011 година за изменение на Решение 2007/602/ЕО по отношение на учредяването на група за диалог между заинтересованите страни в областта на общественото здраве и защитата на потребителите

11.10.2011   
            
            
               BG
            
            
               Официален вестник на Европейския съюз
            
            
               C 299/6
            
         РЕШЕНИЕ НА КОМИСИЯТА
   от 10 октомври 2011 година
   за изменение на Решение 2007/602/ЕО по отношение на учредяването на група за диалог между заинтересованите страни в областта на общественото здраве и защитата на потребителите
   2011/C 299/07
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 169 от него,
   като има предвид, че:
   
               (1)
            
            
               Член 169 от Договора за функционирането на Европейския съюз (наричан по-долу „ДФЕС“) възлага на Съюза задачата да осигури високо равнище на защита на потребителите, както и да развива тяхното право на информация и на самоорганизиране с цел защита на техните интереси.
            
         
               (2)
            
            
               С Решение 2007/602/ЕО (1) на Комисията бе учредена група за диалог между заинтересованите страни в областта на общественото здраве и защитата на потребителите, считано от 10 октомври 2007 г., с цел да консултира Комисията относно най-добрите практики в консултативния процес, както и да я подпомага да приспособи по-добре процесите на ангажиране на заинтересованите страни към техните нужди в горепосочените области.
            
         
               (3)
            
            
               В съответствие с член 3, параграф 4 от посоченото решение, членовете на групата се назначават за период от четири години без право на подновяване на мандата. Въпреки това и само във връзка с първото назначаване на членове, половината от членовете се назначават за период от две години без право на подновяване на мандата. По- краткият мандат за половината от членовете е определен от Комисията, за да се ограничат нарушенията във функционирането на групата, предизвикани от цялостната замяна на нейните членове.
            
         
               (4)
            
            
               Комисията назначи членовете на групата за диалог между заинтересованите страни с Решение 2007/793/ЕО на Комисията (2) и определи съответните им мандати с Решение 2009/783/ЕО (3). Вследствие на това, мандатът на десет членове на групата бе определен на четири години — от 29 ноември 2007 г. до 29 ноември 2011 г., а мандатът на десет нови членове беше определен за пълния срок от четири години, който приключва през ноември 2013 г.
            
         
               (5)
            
            
               Групата за диалог между заинтересованите страни е напреднала значително в разработването на Кодекс за добрата практика по въпросите на консултирането за ГД „Здравеопазване и потребители“. Обновяването на състава на групата в настоящия момент би нарушило този процес и неговата приемственост.
            
         
               (6)
            
            
               Въз основа на опита, с настоящия състав на групата за диалог между заинтересованите страни е постигнато равновесие между заинтересованите страни от промишлеността и от неправителствените организации, засегнати от областите на политиката, влизащи в компетентностите на ГД „Здравеопазване и потребители“, и са гарантирани широк спектър натрупан в съответната област опит, широко представяне на европейските държави, както и равнопоставеност между половете.
            
         
               (7)
            
            
               Поради това е целесъобразно да се запази настоящият състав на групата за диалог между заинтересованите страни до ноември 2013 г., когато мандатът ѝ изтича,
            
         РЕШИ:
   Член 1
   Решение 2007/602/ЕО се изменя, както следва:
   
               1.
            
            
               Член 3, параграф 4 се заменя със следния текст:
               „4.   След като бъдат назначени, членовете остават в длъжност до 2 ноември 2013 г.“
            
         
               2.
            
            
               Член 3, параграф 5 се заменя със следния текст:
               „5.   Членовете, които вече не са способни ефективно да участват в обсъжданията на групата, които подадат оставка или не спазват условията, определени в параграф 3 от настоящия член или в член 339 от ДФЕС, могат да бъдат заменени от Комисията“.
            
         
               3.
            
            
               Член 3, параграф 7 се заменя със следния текст:
               „7.   Имената на членовете, назначени в лично качество, се оповестяват в приложението към настоящото решение. Имената на членовете се събират, обработват и публикуват в съответствие с Регламент (ЕО) № 45/2001“.
            
         Член 2
   Приложението към настоящото решение, в което се оповестяват имената на членовете на групата за диалог между заинтересованите страни, се включва като приложение към Решение 2007/602/ЕО.
   Член 3
   Настоящото решение е с действие от 2 ноември 2011 г.
   
      Съставено в Брюксел на 10 октомври 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 234, 6.9.2007 г., стр. 13.
   
      (2)  ОВ L 320, 6.12.2007 г., стр. 33.
   
      (3)  ОВ L 279, 24.10.2009 г., стр. 6.
   
      ПРИЛОЖЕНИЕ
      Групата за диалог между заинтересованите страни се състои от следните членове:
      
                   
               
               
                  BAX Willemien
               
            
                   
               
               
                  BERTELETTI KEMP Florence
               
            
                   
               
               
                  CEPONYTE Zita
               
            
                   
               
               
                  CZIMBALMOS Ágnes
               
            
                   
               
               
                  GALLANI Barbara
               
            
                   
               
               
                  GOUVEIA Rodrigo
               
            
                   
               
               
                  GRUNER Bernd
               
            
                   
               
               
                  HERVE Maryse
               
            
                   
               
               
                  KETTLITZ Beate
               
            
                   
               
               
                  KOSINSKA Monika
               
            
                   
               
               
                  KUTIN Breda
               
            
                   
               
               
                  LOGSTRUP Susanne
               
            
                   
               
               
                  RODRIGUEZ Nathalie
               
            
                   
               
               
                  ROSS Melody
               
            
                   
               
               
                  SHEPPARD Philip
               
            
                   
               
               
                  TIDDENS-ENGWIRDA Lisette
               
            
                   
               
               
                  VAN TICHELEN Sonja
               
            
                   
               
               
                  VINCENTEN Joanne
               
            
                   
               
               
                  VON ESSEN Garlich